# Registrering av fravær i Gat med årsak Corona

Det er opprettet egne fraværskoder som skal brukes ved fravær knyttet til Corona. Retningslinjene om hvilke koder vi skal bruke når har endret seg underveis og vi må rette oss etter retningslinjene som til en hver tid er gjeldende. Er du usikker så kan du spørre enten oss i Gatforvaltning eller HR i klinikk om bistand. Informasjon som vi sender ut er basert på informasjon og retningslinjer fra HR stab og myndighetene.

*Ved fravær som er relatert til korona kan arbeidsgiver(SP) søke refusjon fra 4. dag. Det er derfor viktig å ha oversikt over om fravær skyldes korona eller ikke.*

Egenmelding

Det totale antall dager en kan bruke egenmelding i løpet av 12 måneder er nå blitt utvidet til 32 dager.

Dersom leder etter kontakt med ansatt vurderer at den ansatte bør være hjemme i karantene ihht smittevernreglene i OUS skal følgende fraværskode benyttes:

**129 - Karantene ftrl. § 8-4 f – egenmelding**.Denne fraværskoden skal benyttes i perioden man har mistanke om eller fått påvist Corona infeksjon, eller man er i karantene. Foreligger negativ test skal videre fravær registreres på kode **120-Egenmelding**.

Dersom den ansatte er syk av andre grunner enn Corona, skal det registreres som vanlig i Gat på kode **120-Egenmelding**

Fra og med 01.06.20 gjelder vanlige beregningsregler for egenmelding ihht. FTL og IA-avtalen, dvs at man kan registrere inntil 8 dager egenmelding. Frem til 31.05.20 var det tillatt å registrere inntil 16 dager med egenmelding.

Gat varsler ikke på kodene samlet, kun på respektive kode. Det er derfor laget en rapport i Gat under Rapport 88 (i rapportsenteret) som heter **16010 Visning antall dager brukt av fraværskode 120, 125 og 129 de siste 12 mnd.** Det er bare ansatte som samlet har brukt mer enn 16 dager som vil dukke opp i denne rapporten. Med svart skrift vises de ansatte som har brukt mellom 17 – 32 dager, og rød skrift fra 33 dager og oppover(overforbruk).

Sykt barn/syk barnepasser

Dersom barnet må holdes hjemme fra barnehage/skole pga. karantene, mistanke om eller påvist Corona infeksjon eller at barnehage/skole stenges grunnet Corona, skal følgende fraværskode benyttes:

* **479 – Karantene ftrl. § 9-6 – barn/barnepasser**. Egenmelding ved sykt barn eller barnepassers sykdom der barnet er under 12 år. 10 dager per kalenderår.
* **479B – Karantene ftrl. § 9-6 – barn/barnepasser (utvidet)**. Brukes fra 11. dag. Gjelder ansatte som har rett til mer enn 10 sykt barn dager pr. år pga. flere enn to barn under 12 år, eller er alene om omsorgen for barn.

Regjeringen har besluttet at Omsorgsdager Sykt barn skal nullstilles fra 30.juni, og at alle aktuelle ansatte får ny kvote på 10 (15) dager fra 1.juli og ut året. Det er derfor opprettet to nye fraværskoder som skal benyttes på fravær for «Omsorgsdager sykt barn» f.o.m. 1.juli:

* **470A Brukes fom 1.7. Sykt barn/barnepasser 10 dgr (GAT)**
* **479A Brukes fom 1.7. Karantene sykt barn/barnepasser**

Sykt barn ut over 10 dager benyttes kode **470B** sykt barn/barnepasser utvidet (GAT). Alle fraværskoder vedrørende sykt barn telles samlet i Gat.

Nytt om omsorgsdager(sykt barn) fra NAV. Gjelder fra 15. september til 31.desember 2020

Hvis du må være hjemme med barn på grunn av lokale stenginger av barnehage eller skole, kan du bruke omsorgsdager så lenge stengingen varer. Det betyr at du kan bruke omsorgsdager i disse tilfellene selv om du har brukt opp omsorgsdagene dine. Du må levere en bekreftelse på stengingen fra barnehagen/skolen til arbeidsgiveren din som sender dette til Sykehuspartner. Denne type fravær registreres med kode 479A (inntil 10 dager) eller 479B (fra og med 11. dag).

Sykmelding

Dersom en ansatt har mistanke om eller fått påvist Corona infeksjon, eller man er i karantene, og har fått sykmelding fra lege, skal fraværet registreres i Gat som:

* **119 - Karantene ftrl. § 8-4 f – sykmelding** (Ikke fraværskode 110 ved påvist smitte)

Velferdspermisjon

Brukes ihht internt regelverk i forbindelse med koronarelatert fravær der andre fraværskoder ikke kan benyttes. Registreres i Gat som:

* **519 – Karantenerelatert velferdspermisjon med lønn**

Annet

Dersom en ansatt selv setter seg i en situasjon som utløser karantene (f.eks. reiser til et rødt område), har ikke arbeidsgiver plikt til å betale lønn (se eHåndboksdok,137028 Ferie i beredskapssituasjon - COVID-19). Dersom det skal registreres fravær med trekk i lønn for denne type fravær anbefaler vi å bruke fraværskode **950-Ulegitimert fravær.**

Se også informasjon fra Gat forvaltning; [Koronainformasjon Gat](http://intranett.ous-hf.no/ikbViewer/page/ous/mittskrivebord/organisasjon/klinikk?p_section_dim_id=1055359&level=5) på Virksomhetsportalen.

For spørsmål knyttet til Gat, ta kontakt med Gatforvaltning per tlf. (230 75190) eller epost (arbpla@ous-hf.no)

For ytterligere informasjon les informasjon fra [HR stab](http://intranett.ous-hf.no/ikbViewer/page/ous/mittskrivebord/organisasjon/klinikk?p_section_dim_id=67574&level=2) på Virksomhetsportalen.